**האתגר** (ברוסית: **«Вызов»**) הוא סרט דרמה רוסי, בבימויו של קלים שיפנקו ובהפקת קונסטנטין ארנסט, בכיכובה של יוליה פרסילד כרופאה שנשלחת לטפל בקוסמונאוט על תחנת החלל הבינלאומית. הסרט צולם בתחנת החלל הבינלאומית והוא הראשון מסוגו. זהו שיתוף הפעולה הראשון בין תאגיד החלל הרוסי רוסקוסמוס והשידור הציבורי של הערוץ הראשון.

הקרנת הסרט החלה ב-10 באפריל 2023. הביקרות לא הייתה חד-משמעית. יוצרי הסרט ויוליה פרסילד קיבלו פרס הפדרציה הרוסית על עבודתם בסרט.

זהו הסרט העלילתי הראשון בהיסטוריה של הקולנוע שצולם בחלל החיצון, הרבה לפני תחילת ההפקה על אפוס החלל של טום קרוז, שתקציבו 200 מיליון דולר והוכרז ב־2020. "האתגר" הוא חלק מפרויקט מדעי של רוסקוסמוס שנועד להפוך להוכחה לעובדה שטיסות חלל הופכות בהדרגה לזמינות לא רק עבור מקצוענים, אלא גם למגוון רחב יותר של מתעניינים בתחום.

"האתגר" הוא סיפורה של רופאה רוסייה שנשלחת לתחנת החלל הבינלאומית לנסות להציל את חייו של קוסמונאוט.

עלילה
-----

הקוסמונאוט אןלג בוגדאנוב מאבד את הכרתו בזמן טיסת חלל. הרופאים מחליטים שיהיה צורך לבצע ניתוח לב באפס כבידה. מנתחת הלב ז'ניה, שאין לה זמן לגדל את בתה המתבגרת, נבחרת להתכונן לטיסה לחלל לביצוע ההליך הרפואי המורכב באפס כבידה.

צוות השחקנים
------------

* יוליה פרסילד — יבגניה "ז'ניה", קרדיולוגית
* אולג נוביצקי — הקוסמונאוט בוגדאנוב
* ולדימיר משקוב - קרדיולוג, המנטור של ז'ניה
* אליונה מורדובינה - קוסמונאוטית
* אנטון שקאפלרוב - קוסמונאוט (הופעת קמע)
* מארק ט. וונד היי - קוסמונאוט (הופעת קמע)
* קלים שיפנקו - קוסמונאוט (הופעת קמע)
* פיוטר דוברוב - קוסמונאוט (הופעת קמע)
* טטיאנה דוגילבה
* מילוש ביקוביץ' - רופא

הפקה
----

 ערך מורחב – **סויוז MS-19**  

> 
> עבדנו ממש קשה ואנחנו ממש עייפים, למרות שאנחנו נשארים במצב רוח טוב ומחייכים. האימונים היו קשים מבחינה פסיכולוגית, פיזית ומוסרית... בתור שחקנית, מעולם לא היו לי ציפיות להגיע לחלל... אבל אני חושבת שברגע שנשיג את המטרה, כל זה ייראה לא כל כך קשה ונזכור את האימונים עם חיוך
> 
> 
> 
> — יוליה פרסילד
> 

בשנת 2020 פרסם תאגיד החלל הרוסי רוסקוסמוס דרישות לשחקנית לצורך השתתפות בצילומי סרט חלל בתחנת החלל הבינלאומית. ערוץ 1 הרוסי נבחר כפלטפורמה להפקת הסרט העלילתי. לאחר ועדה ממלכתית פורסם במאי 2021 כי שחקנית הקולנוע יוליה פרסילד תגלם את התפקיד הראשי. לצדה תשתתף בצילומים גם השחקנית אליונה מורדובינה, כשההכנות לטיסת חלל החלו ב־1 ביוני 2021. כדי להתכונן לצילומים, קלם שיפנקו התאמן באופן אינטנסיבי והוריד 15 ק"ג ממשקלו. בטיסת החלל, הוא עצמו שימש הצלם, מאפר ומעצב ההפקה. הקוסמונאוט אנטון שקפלרוב היה למפקד הטיסה, בעוד שיפנקו ופרסילד טסו כמהנדסי טיסה. צוות הגיבוי כלל את הקוסמונאוט אולג ארטמייב, הצלם אלכסיי דודין והשחקנית אליונה מורדובינה. בחודשים שקדמו לשיגור פרסילד ושיפנקו עברו אימונים רבים.

הקטעים שצולמו בחלל כללו כ־35 דקות מהסרט המלא. החוויה הייחודית של אימון אקספרס לטיסה של טייסי חלל לא-מקצועיים עשויה להיות שימושית לאחר מכן לצורך האמיתי לשלוח מדענים או רופאים לחלל. החל מה־12 בספטמבר הערוץ הראשון שידר את סדרת התעודה **"האתגר — הראשונים בחלל"** על הכשרתם של משתתפי הסרט.

שיגור החללית בוצע ב־5 באוקטובר 2021 מקוסמודרום בייקונור בטיסת סויוז MS-19, כאשר פרסילד ושיפנקו התכוננו לטיסתם בנמל החלל עצמו. צילומי הסרט בחלל החלו עוד באותו היום.

תחנת החלל הבינלאומית, בה נערכים חלק מהצילומים.
לראשונה, רוסקוסמוס בחנה בשטח כיצד מפקד טיסה מומחה יכול להטיס חללית לבדו כשעמו שני "נוסעים", ללא יכולת לקבל עזרה ממהנדס טיסה או קוסמונאוט מחקר — בפעם הראשונה בהיסטוריה של טיסות החלל הרוסיות. בנוסף, נבדקה בפועל החוויה הייחודית לחלוטין של הכשרה מהירה מאוד של קוסמונאוטים לא מקצועיים שהצטברה במהלך ההכנות לטיסה שתידרש במקרה של צורך ממשי בשליחות דחופות של מדענים, רופאים או בעלי מקצוע אחרים שאינם טייסי חלל מקצוענים.

כתוצאה מביקורת על הרעיון לצלם סרט בחלל תוך פגיעה אפשרית בתוכניות הטיסה הסדירות, הקוסמונאוט סרגיי קריקאליוב, פוטר מרוסקוסמוס בשנת 2021, כאשר מאוחר יותר, הנהלת רוסקוסמוס בחנה מחדש את פיטוריו של קריקאליוב והשיבה אותו לעבודה.

שיפנקו ופרסילד חזרו לכדור הארץ, 12 ימים לאחר מכן בטיסת סויוז MS-18, עם הקוסמונאוט אולג נוביצקי, ב־17 באוקטובר 2021. הצילומים הושלמו באוקטובר 2022 לאחר ששלב הצילומים הסופי נערך באתר קוסמודרום בייקונור.

הפצה
----

הסרט יצא לאקרנים ב־20 באפריל 2023 והכניס יותר מ־2 מיליארד רובל לעומת תקציב הפקה של מיליארד רובלים.

הסרט זכה לביקורות מעורבות והוקרן גם במדינות כמו מונטנגרו, סלובניה, בוסניה והרצגובינה, קרואטיה, סרביה, מקדוניה הצפונית ובמדינות הערביות במזרח התיכון.

ב־1 בספטמבר 2023, הסרט שוחרר לצפייה ישירה בשירותי הסטרימינג Start.ru, Okko, Wink ו־Premier.

קישורים חיצוניים
----------------

ויקישיתוף מדיה וקבצים בנושא **האתגר** בוויקישיתוף
* אתר האינטרנט הרשמי של האתגר (ברוסית)

* "האתגר", במסד הנתונים הקולנועיים IMDb (באנגלית)

* "האתגר", במסד הנתונים הקולנועיים KinoPoisk (ברוסית)
* האתגר, באתר רוסקוסמוס
* "האתגר" באתר kino-teatr.ru
* Christopher Vourlias, Russian Film Crew Beats Tom Cruise to Liftoff, Readies First Feature Shot in Outer Space‏, variety.com

הערות שוליים
------------

1. ↑  שחקנית ובמאי רוסים שוגרו לחלל כדי להפיק את הסרט הראשון שמצולם שם אי-פעם
2. ↑  Юлия Пересильд и Клим Шипенко отправятся в космос
3. ↑  רוסיה בחרה: זו השחקנית הראשונה שתטוס לחלל
4. ↑  רוסיה תצלם סרט בחלל, אלו הדרישות מהשחקנית
5. ↑  הרוסים צילמו סרט בתחנת החלל – וכמעט הרסו אותה, שוב
6. ↑  Fictional ill astronaut is Ivanov so Novitsky may be the sick astronaut
7. 1 2  חיים בסרט: שחקנית קולנוע ובמאי שוגרו לחלל
8. 1 2  הקדימו את טום קרוז ואילון מאסק: צילומי הסרט הראשון בחלל החלו
9. ↑  Новости. Съемочная группа фильма «Вызов» успешно сдала экзамен для полета на орбиту, www.roscosmos.ru
10. ↑  Впервые в истории российский киноэкипаж отправили в космос ради съемок. Внутри корабля Юлия Пересильд и Клим Шипенко